da de da de da de fi en en en sv da nl de bar da da da da fr da da da da da en da da da da da de da de de da da es da da it da de
Vigtig politisk tilbud til skolerne | Dansk Skoleforening for Sydslesvig e.V.
Politikere vil gerne diskutere aktuelle emner med eleverne. Et muligt emne kunne være PEGIDA-fænomenet.
I foråret henvendte Sydslesvigsk Vælgerforening sig til alle samfundsfags- og historielærere i Skoleforeningen med et tilbud om at komme i skolerne og informere om samfundsforholdene og den aktuelle politiske situation i Sydslesvig og Slesvig-Holsten. Det kunne ske ved, at SSW politikere eller SSWs minister, Anke Spoorendonk, samt politikere fra andre partier diskuterer med eleverne, eller ved at klasser besøger landdagen for at overvære et landdagsmøde og besøge SSWs gruppe.
- Desværre fik vi næsten ingen respons på vores henvendelse, fortæller SSWs landssekretær, Martin Lorenzen.
- Måske skal tilbuddet være mere konkret. Det kunne for eksempel tænkes, at der kommer politikere og andre politiske aktører for at diskutere den aktuelle politiske situation omkring PEGIDA-bevægelsen. I Flensborg er der en bred sammenslutning af organisationer, som modarbejder den snæversynethed, der kendetegner PEGIDA-bevægelsen. Det ville være oplagt at få nogle af aktørerne til at diskutere med eleverne, siger Martin Lorenzen.
Skoleforeningens formand Udo Jessen er enig.
- Det ene er, at skolerne selvfølgelig har travlt. Nogle gange kan det bare ikke passes ind i undervisningen. Men politisk dannelse er en vigtig søjle i demokratiet. Skoleelever skal så tidligt som muligt lære om demokratiet, for det er dem, der skal sikre den i fremtiden. Jeg kan kun støtte politikernes bestræbelser helhjertet og opfordre skolerne til at gøre brug af politikernes tilbud om at møde eleverne i øjenhøjde, siger han.
En verden i krise
21. marts 2022Kære alle, Nu hvor vi lige troede, at de helt mørke skyer langsomt var ved at forsvinde, og vi endda kunne begynde at ane forårssolen, så rammer overfaldet ...
Dansk Skoleforening for Sydslesvig e.V.Stuhrsallee 2224937 Flensburg